《蝶恋花 其三 送彭羡门往吴门》
清代·董俞

匆匆无计留君住。分手江亭，芳草廉纤雨。风雅而今谁共语。

画桥怅望帆飞处。

约道重来三月暮。开遍酴醾，荏苒春光去。若到金阊君记取。

愁多莫赋销魂句。

作者简介：清江苏华亭人，字苍水，号樗亭。董含弟。顺治十七年举人。康熙十八年举博学鸿词，未中。诗文与含齐名，时称“二董”。著有《樗亭集》、《浮湘集》、《度岭集》。